Щоджэн Роберт япэувыпIэм щытщ
УФ-м и Президентым деж ХьэрычэтыщIэхэм я хуитыныгъэхэм къащхьэщыжынымкIэ щыIэ уполномоченнэ Титов Борис иджыблагъэ Налшык къалэм къыщыкIуам журналистхэм зэражриIамкIэ, ар езыр зи пашэ «Хэхъуэныгъэ партым» и Кав-каз Ищхъэрэ щIыналъэ спискэу хэхыныгъэхэм ирихьэлIэу игъэхьэзырам япэ увыпIэр Щоджэн Роберт щиIыгъщ.
Къэбэрдей-Балъкъэр Республикэм къыщалъхуа, хьэрычэтыщIэ IэкIуэлъакIуэ Щоджэныр политикэ Iуэхухэм иджыри къэс хэтакъым. Ауэ иджы хэхыныгъэхэм щIыхыхьам и щхьэусыгъуэр абы щалъхуа щIыналъэр фIыуэ зэрилъагъурщ икIи экономикэм щекIуэкI Iуэхухэр тэмэму къызыгурыIуэ, лэжьапIэ IэнатIэхэр къызэзыгъэпэщ, налогхэр бюджетым хэзылъхьэ, иджырей технологиехэм щыгъуазэ бизнес-мен нэсхэр зэщIэзыгъэуIуа партым щIэгъэкъуэн нэс хуэхъуну зэримурадырщ.
Партым мэкъуауэгъуэм и 4-м Москва къалэм щригъэкIуэкIа съездым къыщащта унафэм ипкъ иткIэ зы мандаткIэ Iэ щаIэт округхэм щыхахын папщIэ кандидати 162-рэ къигъэлъэгъуащ. Абы и федеральнэ спискэр щIыналъэ гуп 35-уэ гуэшыжащ (законым къызэригъэувымкIэ, дэтхэнэ партми и щIыналъэ гупхэр а бжыгъэм нэхърэ нэхъ мащIэу щытын хуейкъым.
